།།
ཚད་མེད་བཞི་རུ་སེམས་བསྐྱེད་དོ།།
71

དགོངས་འདུས་ཐུགས་སྒྲུབ་ཐོས་གྲོལ་སོགས་ཀྱི་ཆོ་ག་སྣ་ཚོགས་ཀྱི་སྐོར།

ཚད་མེད་བཞི་བསྒོམ་པ་ནི།
སེམས་ཅན་བདེ་དང་ལྡན་གྱུར་ཅིག།
སྡུག་བསྔལ་ཀུན་དང་བྲལ་བར་ཤོག།
བདེ་དང་རྟག་ཏུ་མི་འབྲལ་ཞིང༌།།
ཆོས་ཀུན་མཉམ་ཉིད་རྟོགས་པར་ཤོག།
ལྷ་བསྐྱེད་པ་ལ། ཞི་བར་བསྟེན་པ་ནི། ཨོཾ་མ་ཧཱ་ཤུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨཱཏྨ་
ཀོ྅ཧཾ། སྟོང་པའི་ངང་ལས་ཧྰུཾ་ལས་གཞལ་ཡས་ཁང་གི་དབུས་སུ་འཁོར་ལོ་རྩིབས་
བཅུ་སྔོན་པོ། དེའི་ལྟེ་བར་རྩིབས་བཞི་ཕྱོགས་མདོག །དེའི་ལྟེ་བར་པདྨ་ཉི་ཟླའི་
གདན་ལ་ཧཱུྃ་མཐིང་ནག །དེ་ལས་འོད་འཕྲོས། རྒྱལ་བ་རྣམས་མཆོད། སེམས་
ཅན་རྣམས་ཀྱི་ལས་སྒྲིབ་སྦྱངས། གདུག་པ་ཅན་ཐམས་ཅད་དབང་དུ་བསྡུས་ཏེ་གདན་
འོག་ཏུ་བཅུག །འོད་ཟེར་སླར་འདུས་ཏེ་ཡོངས་སུ་གྱུར་པ་ལས་བདག་ཉིད་ཕྱག་ན་རྡོ་
རྗེ་སྐུ་མདོག་ལྗང་གུ་ཕྱག་གཡས་གསེར་གྱི་རྡོ་རྗེ་རྩེ་ལྔ་པ་ཐུགས་ཀར་འཛིན་ཅིང༌།
གཡོན་པས་དངུལ་དཀར་གྱི་དྲིལ་བུ་འགྱིང་ཐབས་སུ་བརྟེན་པ། ཞལ་ཁྲོ་ཞིང་འཛུམ་
པས་བཤད་པ། དབུ་སྐྲ་དམར་སེར་ཐོར་ཚུགས་ཀྱི་ལྷག་མ་སྐུ་རྒྱབ་ནས་འཕྱང་བ།
དར་རྣམ་པ་ལྔའི་ཅོད་པན་དང༌། རིན་པོ་ཆེའི་རྒྱན་དུ་མས་བརྒྱན་པ། སྐུ་སྨད་སྟག་
ཤམ་ཅན་ཞབས་སེམས་དཔའི་སྐྱིལ་ཀྲུང་གིས་བཞུགས་པ། གནས་གསུམ་འབྲུ་
གསུམ་ཐུགས་ཀར་རཾ་ལས་ཉི་མའི་དཀྱིལ་འཁོར་གྱི་ལྟེ་བར་ཧཱུྃ་མཐིང་ནག་རྩ་སྔགས་
72

གསང་བདག་རྡོ་རྗེ་གཏུམ་པོའི་གསང་སྒྲུབ་མེའི་འཁོར་ལོའི་རྒྱུན་ཁྱེར་གནམ་ལྕགས་ཚྭཚྭ།

ཀྱིས་བསྐོར་བའོ། །རྡོ་རྗེ་ཁུ་ཚུར་མཛུབ་མོ་ བསྒྲེང་ལ། ཁྲོ་ཧཱུྃ། ལན་བཞི། ཐུགས་ཀ་
ནས་ཁྲོ་ཧཱུྃ་གི་ཡི་གེ་བཞི་སྤྲོས་རྩིབས་བཞིའི་སྟེང་དུ་བབས་པ་ལས། ཤར་དུ་ཐུགས་
ཀྱི་བྱ་ཁྱུང་མཐིང་ག །ལྷོར་ཡོན་ཏན་གྱི་བྱ་ཁྱུང་སེར་པོ། ནུབ་ཏུ་གསུང་གི་བྱ་ཁྱུང་
དམར་པོ། བྱང་དུ་ཕྲིན་ལས་ཀྱི་བྱ་ཁྱུང་ལྗང་གུ། རང་གི་དཔྲལ་བའི་དབྱིངས་སུ་
སྐུའི་བྱ་ཁྱུང་དཀར་པོ། དེ་རྣམས་ཀྱང་ཞི་མ་ཁྲོ་བའི་ཚུལ་གཤོག་པ་བརྐྱང་ཞིང་སྦྲུལ་
རིགས་ལྔ་འཛིན་པའོ། །ཧཱུྃ། བཅུ་བརྗོད། ཐུགས་ཀ་ནས་ཧཱུྃ་བཅུ་སྤྲོས་རྩིབས་བཅུའི་
སྟེང་དུ་འཁོད་པ་ལས་ཁྲོ་རྒྱལ་ཆེན་པོ་བཅུ། སྒོ་བཞིར་རྡོ་རྗེའི་བྲག་གི་སྟེང་དུ་སྒོ་མ་
བཞི་རྣམས་སྐད་ཅིག་གིས་གསལ་བར་གྱུར། ལྕགས་ཀྱུའི་རྒྱ་བྱས་ལ། ཐུགས་ཀ་ནས་
ཕྱག་རྒྱའི་ལྷ་མོ་བཞི་སྤྲོས་ཡེ་ཤེས་པ་འགུགས་གཞུག་བཅིངས་མཉེས་ཀྱི་ཕྲིན་ལས་
མཛད་པར་གྱུར།
ཧཱུྃ༑ སངས་རྒྱས་ཀུན་གྱི་གསང་བ་འཛིན།།
དངོས་གྲུབ་མྱུར་དུ་སྩོལ་བའི་ལྷ།།
འདོད་པའི་དོན་ལ་གསོལ་འདེབས་ཀྱིས།།
སྐད་ཅིག་ཉིད་ལ་གཤེགས་སུ་གསོལ།།
ཨེཧྱ་ཧི་བཛྲ་ས་མ་ཡ་ཛཿཧཱུྃ་བཾ་ཧོཿ
དམ་ཡེ་གཉིས་ཆུ་ལ་ཆུ་བཞག་པ་ལྟར་གྱུར་པའི་གནས་གསུམ་དུ་སྐུ་
གསུང་ཐུགས་ཀྱི་ངོ་བོ་ཨོཾ་ཨཱཿཧཱུྃ། ཧཱུྃ། ལས་འོད་འཕྲོས་དབང་གི་ལྷ་བཛྲ་ས་
73

དགོངས་འདུས་ཐུགས་སྒྲུབ་ཐོས་གྲོལ་སོགས་ཀྱི་ཆོ་ག་སྣ་ཚོགས་ཀྱི་སྐོར།

མཱ་ཛཿ༔ སརྦ་ཏ་ཐཱ་ག་ཏ་ཨཱབྷི་ཥིཉྩ་ཏུ་མཾ། ཡེ་ཤེས་ལྔའི་དབང་བསྐུར། དབང་
རྟགས་སུ་མི་བསྐྱོད་པས་དབུ་བརྒྱན།
སྔགས་བཟླ་བ་ནི། བདག་གི །ཐུགས་ཀའི་སྔགས་ལས་འོད་ཟེར་འཕྲོས་པས་
རྒྱལ་བ་ཐམས་ཅད་ཀྱི་མཐུ་དང་བྱིན་རླབས་ཐམས་ཅད་འོད་ཟེར་འཇའ་ཚོན་གྱི་རྣམ་པ་
བྲེང་མ་ཆད་པར་བསྡུས་ཏེ་བདག་ལ་ཐིམ་པར་གྱུར། ཨོཾ་བཛྲ་པཱ་ཎི་ནཱི་ལམ་ཝ་ར་དྷ་
ར་ཧཱུྃ་ཕཊ། ཅེས་བཟླས་ལ། མཐར། ཧཱུྃ་ཧཱུྃ་ཧཱུྃ་ གིས་འོད་གསལ་དུ་བསྡུ།
དེ་ནས་ཁྲོ་བོར་བསྒྲུབ་པ་ནི། བདག་གི་རིག་པའི་ངོ་བོ་ཧཱུྃ་མཐིང་ནག །ཧཱུྃ་ཞེས་
བརྗོད་པས་གཞལ་ཡས་ཁང་གི་དབུས་སུ་འཁོར་ལོ་རྩིབས་བཅུ་སྔོན་པོ། དེའི་ལྟེ་
བར་རྩིབས་བཞི་ཕྱོགས་མདོག །དེའི་ལྟེ་བར་ཀླུ་རྒྱལ་ཕོ་མོ་རིགས་ལྔ་བསྣོལ་བའི་
སྟེང་དུ་བགེགས་དང་དམ་སྲི་ཁ་སྦུབས་སུ་མནན་པའི་སྟེང་དུ་ཉི་ཟླ་པདྨའི་གདན་ལ་ཧཱུྃ་
ཡིག་བབས་པ་ལས་འོད་འཕྲོས། རྒྱལ་བ་མཆོད། སེམས་ཅན་གྱི་ལས་སྒྲིབ་སྦྱངས།
ཀླུ་འབུམ་གཉན་ཁྲིས་བདག་སྟོང་གི་མཐུ་ནུས་བཅོམ། སླར་རྒྱལ་བའི་བྱིན་རླབས་
བསྡུས་ཏེ་ཧཱུྃ་ལ་ཐིམ། ཡོངས་སུ་གྱུར་པ་ལས་བདག་ཉིད་ཁྲོ་རྒྱལ་གསང་བའི་བདག་
པོ་ཞལ་གསུམ་རྩ་ཞལ་སྐུ་མདོག་མཐིང་ནག །གཡས་དཀར་གཡོན་དམར་སྤྱན་དགུ་
སྡང་མིག་ཏུ་བགྲད་ཅིང་མཆེ་བ་གཙིགས་པ། ཨག་ཚོམ་མེ་ལྟར་འབར་བའི་དབུ་སྐྲ་
ཁམས་སེར་གྱེན་དུ་བརྫིས་པའི་གསེབ་ནས་རྟ་ཞལ་ལྗང་གུ་འཚེར་བ། རྟ་དབུའི་སྟེང་
74

གསང་བདག་རྡོ་རྗེ་གཏུམ་པོའི་གསང་སྒྲུབ་མེའི་འཁོར་ལོའི་རྒྱུན་ཁྱེར་གནམ་ལྕགས་ཚྭཚྭ།

དུ་སྐུའི་བྱ་ཁྱུང་དཀར་པོ་གནམ་ལྕགས་ཀྱི་མཆུ་སྡེར་དང་མེ་གཤོག་ཅན། ཁྲོ་ཆུའི་རྭ་
དང་ཞལ་ནས་མེ་འབར་བ། ཤངས་ནས་རླུང་འཚུབས་པ། སྤྱན་ནས་ཁྲག་ཁོལ་བ།
སྦྲུལ་རིགས་ལྔ་བཟུང་ཞིང་ཟ་བ། ཀྲང་ཀྲང་ཀྲིང་ཀྲིང་ཀིང་ཀིང་ཞེས་སྟོང་གསུམ་ཁེངས་
པའི་སྒྲ་སྒྲོགས་པ། ཕྱག་དྲུག་གཡས་གསུམ་གསེར་གྱི་རྡོ་རྗེ་རྩེ་དགུ་པ་ཕྱར་ཞིང་
རལ་གྲི་མེ་འབར་བ་དང་། གསེར་གྱི་འཁོར་ལོ་བསྣམས་པ། གཡོན་གསུམ་སྡིགས་
མཛུབ་མེ་འབར་བ། ཐུགས་ཀར་བསྒྲེངས་པ་དང༌། དྲིལ་བུ། སྦྲུལ་ཞགས་
འཛིན་པ། སྦྲུལ་རིགས་ལྔ་དང་གླང་ཀོ་ཞིང་ལྤགས་སྟག་ཤམ་གྱིས་བརྒྱན་པ། རྡོ་རྗེའི་
གཤོག་པ་དང་བ་སྤུའི་བུ་ག་ནས་མེ་འབར་བ། སྐུ་ཆེ་ལ་ཡན་ལག་རགས་ཤིང་
འཇིགས་སུ་རུང་བ། རྡོ་རྗེའི་གད་རྒྱངས་ཧ་ཧ་ཧི་ཧི་སྒྲོགས་པས་རི་རབ་ལྡེག་ཅིང་ཧཱུྃ་
ཧཱུྃ་གི་རྐན་སྒྲ་བརྡབས་པས་ཀླུ་དང་རྒྱལ་བསེན་སྡེ་བརྒྱད་ཐམས་ཅད་འབོག་ཅིང་
བརྒྱལ་བ། བསྐལ་པའི་མེ་དཔུང་དམར་ནག་ཏུ་འབར་བའི་ཀློང་ན་བཞུགས་པའོ། །
བདག་གི་ཐུགས་ཀ་ནས་ཁྲོ་བཞི་འཕྲོས། རྩིབས་ནང་མ་བཞིའི་སྟེང་དུ་འཁོད་པ་ལས།
ཤར་དུ་ཐུགས་ཀྱི་བྱ་ཁྱུང་དཀར་པོ་དུང་གི་མཆུ་སྡེར་ཅན། མེའི་གཤོག་པ་རྡེབ་པ།
སྦྲུལ་རྒྱལ་ཪིགས་དཀར་པོ་ཟ་བ། རྡོ་རྗེས་སྤྱི་བོར་བརྒྱན་པའོ། །ལྟོར་ཡོན་ཏན་གྱི་
བྱ་ཁྱུང་སེར་པོ་གསེར་གྱི་མཆུ་སྡེར་ཅན། མེའི་གཤོག་པ་རྡེབ་པ། སྦྲུལ་བྲམ་ཟེ་
དམར་ཁྲ་ཟ་བ། རིན་པོ་ཆེས་དབུ་བརྒྱན་པའོ། །ནུབ་ཏུ་གསུང་གི་བྱ་ཁྱུང་དམར་
པོ་བྱེ་རུའི་མཆུ་སྡེར་ཅན། མེའི་གཤོག་པ་རྡེབ་པ། སྦྲུལ་རྗེའུ་རིགས་སེར་པོ་ཟ་བ།
75

জ
དགོངས་འདུས་ཐུགས་སྒྲུབ་ཐོས་གྲོལ་སོགས་ཀྱི་ཆོ་ག་སྣ་ཚོགས་ཀྱི་སྐོར།

པདྨས་སྤྱི་བོར་བརྒྱན་པའོ། །བྱང་དུ་ཕྲིན་ལས་ཀྱི་བྱ་ཁྱུང་ལྗང་གུ་གཡུའི་མཆུ་སྡེར་ཅན།
མེའི་གཤོག་པ་རྡེབ་པ། སྦྲུལ་རྨོངས་རིགས་སྔོན་པོ་ཟ་བ། རྡོ་རྗེ་རྒྱ་གྲམ་གྱིས་སྤྱི་
བོར་བརྒྱན་པའོ། །སླར་རང་གི་ཐུགས་ལས་ཧཱུྃ་བཅུ་འཕྲོས། རྩིབས་བཅུའི་སྟེང་དུ་
འཁོད། ཡོངས་སུ་གྱུར་པ་ལས་ཤར་གྱི་རྩིབས་དང་པོར། ཁྲོ་བོ་ཆེན་པོ་ཧཱུྃ་ཀ་ར་
དཀར་པོ་མདའ་གཞུ་འགེངས་པ།
ཤར་རྩིབས་གཉིས་པར་རྣམ་རྒྱལ་སྔོན་པོ་རྡོ་རྗེ་
དང་ལྕགས་ཀྱུ་འཛིན་པ། ཤར་ལྷོར་དབྱུག་སྔོན་ཅན་སྔོན་པོ་གཡས་དབྱུག་པ་དང་
གཡོན་ཞགས་པ་འཛིན་པ། ལྷོར་གཤིན་རྗེ་གཤེད་སེར་ནག་བེ་ཅོན་དང་སྡིགས་མཛུབ་
མཛད་པ། ལྷོ་ནུབ་ཏུ་མི་གཡོ་མགོན་པོ་མཐིང་ནག་སྟུ་མོ་དང་སྦྲུལ་ཞགས་འཛིན་པ།
ནུབ་ཏུ་རྟ་མགྲིན་དབང་ཆེན་རལ་གྲི་དང་ལྕགས་སྒྲོག་བསྡམ་པ། ནུབ་བྱང་དུ་འདོད་
པའི་རྒྱལ་པོ་མཐིང་སྐྱ་རྡོ་རྗེ་དང་བྷནྡྷུ་བསྣམས་པ། བྱང་དུ་བདུད་རྩི་འཁྱིལ་པ་ལྗང་གུ་
རྒྱ་གྲམ་དང་དྲིལ་བུ་འཛིན་པ། བྱང་ཤར་དུ་ཁམས་གསུམ་རྣམ་རྒྱལ་སྔོན་པོ་ཁ་ཊཱཾ་དང་
རྒྱུ་ཞགས་འཛིན་པ། བྱང་ཤར་དུ་སྟོབས་པོ་ཆེ་ལྗང་ནག་གཡས་སྟྭ་རེ་དང་གཡོན་ཐོད་
དབྱུག་འཛིན་པ། ཀུན་ཀྱང་གཤོག་པ་དང་ཞིང་གཡང་སྟག་ཤམ་སོགས་ཁྲོ་བོའི་ཆ་
ལུགས་རྫོགས་པའོ། །སྒོ་བཞིར་བྲག་བཞིའི་སྟེང་དུ། ཤར་དུ་སྒོ་མ་རྟ་གདོང་མ་
དཀར་མོ་ལྕགས་ཀྱུ་འཛིན་པ། ལྷོར་ཕག་གདོང་མ་ནག་མོ་ཞགས་པ་གདེངས་པ།
ནུབ་ཏུ་སེང་གདོང་མ་ནག་མོ་ལྕགས་སྒྲོག་བསྣམས་པ། བྱང་དུ་སྤྱང་གདོང་མ་ལྗང་གུ་
དྲིལ་བུ་འཁྲོལ་བའོ། །མཚམས་ཀྱི་མེ་ཏོག་ཕྲེང་བ་ལ་སྤྲུལ་པའི་ཁྲོ་ཆུང་གྲངས་མེད་
76

གསང་བདག་རྡོ་རྗེ་གཏུམ་པོའི་གསང་སྒྲུབ་མེའི་འཁོར་ལོའི་རྒྱུན་ཁྱེར་གནམ་ལྕགས་ཚྭ་ཚྭ།

པས་གཏམ་པ། བདག་གཙོ་བོའི་ཐུགས་ཀར་ཡེ་ཤེས་སེམས་དཔའ་ཚོན་གང་བ།
མཐིང་ནག་ཁྲོ་ཞིང་གཏུམ་པ་འོད་དུ་འབར་བའི་ཐུགས་ཀར་ཉི་མའི་དཀྱིལ་འཁོར་གྱི་
སྟེང་དུ་ཧཱུྃ་མཐིང་ནག །དེའི་མཐའ་ལ་རྩ་བའི་སྔགས་ཀྱིས་བསྐོར་བ། ཧཱུྃ་ལས་འོད་
ཟེར་སྐར་མདའ་ལྟར་འཕྲོས་པས། བྱང་ཕྱོགས་ལྟུང་ལོ་ཅན་གྱི་གནས་ནས་སྐད་ཅིག་
གིས་སྤྱན་དྲང ་དྲངས།
ཧཱུྃ༑ ཆོས་སྐུ་སྐྱེ་བ་མེད་པའི་ངང་ཉིད་ལས།།
ཀུན་རྫོབ་སྒྱུ་མ་ཙམ་དུ་སྤྲུལ་པའི་སྐུ།།
དུས་གསུམ་སངས་རྒྱས་ཀུན་གྱི་གསང་བ་འཛིན།།
བཅོམ་ལྡན་མཐུ་སྟོབས་བདག་པོ་གཤེགས་སུ་གསོལ།།
ཡེ་ཤེས་བསྐལ་པ་མེ་ལྟར་འབར་བའི་ཀློང༌།།
འབར་བ་ཆེ་མཆོག་ཁྲོ་རྒྱལ་ཀུན་གྱི་གཙོ༎
ལྷག་པའི་ལྷ་མཆོག་འབར་བའི་གར་དགུ་ལྡན།།
དངོས་གྲུབ་མྱུར་དུ་སྩོལ་མཛད་གཤེགས་སུ་གསོལ།།
ཀླུ་གཉན་ས་བདག་གདུག་པའི་ཚོགས་རྣམས་དང༌།།
སྡེ་བརྒྱད་འབྱུང་པོ་བགེགས་སོགས་འདུལ་མཛད་པ།།
མ་རུངས་འདུལ་བར་མཛད་པའི་ཕྲིན་ལས་བདག།
གཏུམ་ཆེན་ཡེ་ཤེས་ཁྲོ་བོ་གཤེགས་སུ་གསོལ།།
བཛྲ་པཱ་ཎི་ཛཿཧཱུྃ་བཾ་ཧོཿ པདྨ་ཀ་མ་ལཱ་ཡེ་སྟཱཾ
77

དགོངས་འདུས་ཐུགས་སྒྲུབ་ཐོས་གྲོལ་སོགས་ཀྱི་ཆོ་ག་སྣ་ཚོགས་ཀྱི་སྐོར།

པདྨའི་ཕྱག་རྒྱ་བྱས་ལ།
ཧཱུྃ༑ བསྐལ་པ་མེ་ལྟར་འབར་བའི་ཀློང༌།།
དུར་ཁྲོད་རབ་འཇིགས་དཀྱིལ་འཁོར་འདིར།།
མཐུ་སྟོབས་རྫུ་འཕྲུལ་ཐུགས་རྗེའི་བདག།
བཅོམ་ལྡན་འཁོར་བཅས་བཞུགས་སུ་གསོལ།།
ས་མ་ཡ་ཨ་ཝེ་ཤ་ཡ་ཏིཥྛ་ལྷན།
ཧཱུྃ༑ ཆོས་དབྱིངས་རྣམ་པར་དག་པའི་ཀློང༌།།
གསང་སྔགས་རིག་སྔགས་ཀུན་གྱི་བདག།
ཐུགས་རྗེའི་མཛད་ཕྲིན་བསམ་མི་ཁྱབ།།
ཁྲོ་རྒྱལ་ཚོགས་ལ་ཕྱག་འཚལ་ལོ།།
ཨ་ཏི་པུ་ཧོཿ པྲ་ཏི་ཛ་ཧོཿ
ཧཱུྃ༑ གསང་བདག་ཁྲོ་རྒྱལ་ལྷ་ཚོགས་ལ།།
ཕྱི་ནང་གསང་བའི་མཆོད་ཚོགས་འབུལ།།
མེ་ཏོག་བདུག་སྤོས་མར་མེ་དྲི།།
ཞལ་ཟས་སིལ་སྙན་མཆོད་སྤྲིན་གཏིབས།།
གཟུགས་སྒྲ་དྲི་རོ་ལ་སོགས་པ།།
མཆོད་པའི་ལྷ་མོ་བཅུ་དྲུག་གིས།།
78

གསང་བདག་རྡོ་རྗེ་གཏུམ་པོའི་གསང་སྒྲུབ་མེའི་འཁོར་ལོའི་རྒྱུན་ཁྱེར་གནམ་ལྕགས་ཚྭ་ཚྭ།

ནམ་མཁའ་གང་བའི་ཕྱག་རྒྱ་བསྒྱུར།།
ཨ་ལ་ལ་སྟེ་མཆོད་པ་བཞེས།།
བཛྲ་པུཥྤ་ ནས། ཤབྡ་མ་ཧཱ་སརྦ་པཉྩ་ཨོཾ་ཨཱཿཧཱུྃ།
དེ་ནས་བསྙེན་པ་ནི། བདག་གི་ཐུགས་ཀའི་ཧཱུྃ་དང་སྔགས་ཕྲེང་ལས་འོད་ཟེར་
འཕྲོས། དགྲ་བགེགས་གདུག་པ་ཅན་ཚར་བཅད། རྒྱལ་བ་རྣམས་ཀྱི་མཐུ་སྟོབས་
བྱིན་རླབས་ཐམས་ཅད་བསྡུས་ཏེ་བདག་ལ་ཐིམ་པས་ལུས་ངག་ཡིད་གསུམ་གྱི་སྒྲིབ་
པ་དག །སྐུ་གསུང་ཐུགས་ཀྱི་བྱིན་རླབས་ཐོབ། མཐུ་སྟོབས་ནུས་པའི་རྩལ་རྒྱས།
གཟི་བརྗིད་དཔལ་དུ་འབར། རྒྱལ་བ་ཐམས་ཅད་དང་གསང་བའི་བདག་པོའི་བྱིན་
རླབས་ནུས་སྟོབས་ཐམས་ཅད་རང་ལ་རྫོགས་པར་གྱུར། ཨོཾ་བཛྲ་ཙཎྜ་མ་ཧཱ་རོ་ཥ་ཎ་
ཧཱུྃ་ཕཊ། ཅེས་ཅི་འགྲུབ་བཟླ། ཐུན་མཐར་ལས་སྦྱོར་གྱི་ཚུལ་དུ། ཁྱུང་རིགས་ལྔ་ཡིས་རང་སྔགས་
ཏི་རི་རི་བཟླས་པས་ཀླུ་དང་རྒྱལ་བསེན་ཐམས་ཅད་འབོགས་བརྒྱལ་ཐུལ་ཐུལ་སོང་
བར་གྱུར། ཨོཾ་ཁྲོ་གྷ་རུ་ཎ་ཙ་ལེ་ཙ་ལེ་ཧཱུྃ་ཕཊ། བདུད་ཏྲི་མཱ་ར་ཡ་རྦད། ཅེས་དང༌།
དམིགས་པ་དེ་ཉིད་ཁྲོ་བཅུ་ལ་སྤོས་ཏེ། ཨོཾ་བཛྲ་མ་ཧཱ་ཀྲོ་དྷ་པདྨ་ཀྲོ་ཏཱི་ཤྭ་རི་བཛྲ་ཀཱི་ལི་ཀཱི་ལ་ཡ།
མ་ཧཱ་ཡཀྴ་ཀཱ་ལ་རུ་པ། ཀརྨ་རཾ་རཾ། ཛྭ་ལ་རཾ་ཧཱུྃ་ཕཊ། ཅེས་དྲག་སྔགས་ཁྲོ་འདུས་ཆེན་མོ་
སྟེ་དེ་གཉིས་གཙོ་བོའི་བཞི་ཆ་ཙམ་བཟླ། གོང་བསྙེན་ལ་རྟགས་དང་ནུས་པ་ཐོན་ནས་ཀླུ་དང་ས་བདག་འདུལ་
བར་འདོད་ན། སྔགས་སུམ་སྦྲེལ་ཤམ་དུ། ཨོཾ་ནཱ་ག་དུ་ཙན་དེ་ཙན་དེ། མི་ལི་མི་ལི།
བྷནྡྷུ་བྷནྡྷུ། ནཱ་ག་ནི་སྭཱ་ཧཱ། གདོན་བགེགས་འདུལ་ན་སྔགས་ཤམ་དུ། དགྲ་བགེགས་དམ་
79

དགོངས་འདུས་ཐུགས་སྒྲུབ་ཐོས་གྲོལ་སོགས་ཀྱི་ཆོ་ག་སྣ་ཚོགས་ཀྱི་སྐོར།

སྲི་ནྤྱི་ཏྲི་རྦད། ཨེ་ཧུར་ཐུམ་ཛཿ མཱ་ར་ཡ་ཕཊ། ཅེས་བཏགས་པ་བཟླ་སྟེ་དམིགས་བསལ་
དགོས་པ་ཡོད་ན་མ་གཏོགས་རྒྱུན་བཟླས་ལ་དེ་གཉིས་མི་བྱའོ། །མཐར། ཡེ་ཤེས་ལྷ་ཚོགས་ སོགས་
ཀྱིས་སྟོང་ཚིག་སྤྱི་ལྟར་འབུལ་ལ་བས